Aalt Räich (Egypten) - Wikipedia, déi fräi Enzyklopedie

# Aalt Räich (Egypten)

### Vu Wikipedia, der fräier Enzyklopedie.

D'Aalt Räich

D'Aalt Räich an Egypten ëmfaasst an der Regel déi drëtt bis déi sechst Pharaonendynastie (ëm 2740–2168 v. Chr.).

Déi schonns an der zweeter Dynastie entstane Grawbauwierker goufe während der drëtter Dynastie weiderentwéckelt. De Pharao Djoser war den éischten, deen sech an enger Pyramid begruewe gelooss huet. D'Stufepyramid vu Saqqara gëllt als éischt egyptesch Pyramid iwwerhaapt. An der drëtter Dynastie gouf de Sonnegott Ra zu der wichtegster Gottheet vun Egypten.

D'véiert Dynastie war eng gloräich Zäit fir Egypten. De Pharao Snofru huet d'Räich no Westen a Süden erweidert. D'Rout Pyramid zu Dahschur bei Saqqara gëtt him zougeschriwwen. D'Pharaone Cheops, Chephren a Mykerinos loossen d'Pyramide vu Gizeh bauen. Déi eelsten haut nach erhalen Dallspär (Sadd-el-Kafara) gouf erricht an dat eelsten nach erhalent Dokument vun Illusiounskënschtler, de Westcar-Papyrus, gëtt geschriwwen.

D'Pharaone vun der fënnefter Dynastie (ëm 2500–2350 v. Chr.) sinn engersäits duerch d'Archeologie an anerersäits duerch iwwerliwwert Texter besser bekannt wéi déi virescht Dynastien. Dës Zäit ass duerch méi kleng Pyramiden, zum Beispill bei Abusir, an Tempelen fir de Sonnegott Ra gekennzeechent. D'Pharaonen hunn hier absolut Muecht misse mam opstriewenden Adel an enger Bürokratie déi ëmmer méi gewuess ass, deelen. Ënnert dem Pharao Unas ass de Brauch ugaangen, bei de Griewer reliéis Texter derbäizeginn, déi spéider am Doudebuch zesummegestallt goufen.

Op kulturellem Plan ass d'sechst Dynastie d'Nofolgerin vun der fënnefter. Mat enger Dezentraliséierung vun de Verwaltungsstrukturë si regional Zentren entstanen, déi ëmmer méi u Bedeitung gewonnen hunn. D'Zentralregierung huet no Kricher géint Libyien, Nubien a Palästina ëmmer méi un Afloss agebéisst.

Neier Fuerschungen deiten och drop hinn, dass Klimaverännerungen, wéi d'Feele vum Nil-Héichwaasser, zum Néiergang vum Ale Räich bäigedroen hunn. Och de bal zäitgläichen Ëmbroch am Sumer an an der Indus-Kultur schwetzen dofir.

Mam Verfall vun der Zentralregierung fänkt déi Éischt Tëschenzäit un.

| Epochen am Alen Epypten |

Virdynastesch Zäit | Fréidynastesch Zäit | Aalt Räich | Éischt Tëschenzäit | Mëttelt Räich | Zweet Tëschenzäit | Neit Räich | Drëtt Tëschenzäit | Spéitzäit | Griichesch-Réimesch Zäit

Vun "http://lb.wikipedia.org../../../a/a/l/Aalt_R%C3%A4ich_%28Egypten%29_4369.html"

Category: Aalt Egypten

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- Français
- Italiano
- 日本語
- Lietuvių
- Nederlands
- Norsk (bokmål)
- Português
- Română
- Srpskohrvatski / Српскохрватски
- Suomi
- Svenska
- Türkçe
- 中文